SUNNAT KE Mazak SE 


kuran KA MAHATRA 


MUFT!I TAQIUSMANI (DB) 


ki maqbool kitab islahi khutbat hindi mein se 
iska khulasa HINGLISH mein karne ki koshish ki hai. 
Allah is ko kubool farmaye. 
Aur ham sab ke hag mein naafe banaye. Aameen. 

war Pie SD ey 
haslel= ep S14) pow oahe laas yoborri 
Nabie Karim™ ki-sunnato ki tauheen 
karne se bachna chahiye, aaj kal to log 
is gism ki sunnato ke baare mein 
tauheen bhara andaz ikhtiyar karte hue 
kehte hain, ki miya! in chhoti chhoti 
chizo mein kya rakha hai ki adahne 
haath se khao aur baae haath se na 
khao, yaad rakhe! Nabie Karim* ki koi 
sunnat chhoti nahi hain, chahe bazahir 
dekhne mein wo chhoti maloom hoti 
ho, huzoor ka har hukam aapki har 
sunnat aapka har amal is duniya ke liye 
namuna hai, chunanche aap ne har 
aacha kam daahni taraf se shuru karne 
ka hukam diya hai, jaise daahne haath 

se khao daahne haath se piyo, agar 
majme mein koi chiz taqsim karni hai, 
to daahni taraf se shuru karo, aur 
Hadees Bukhari mein hai ki Nabie 
Karim har chiz mein daahne haath se 
shuruat karne ko pasand farmate the, 
hatta ki libas pahenne ke baare mein 
farmaya ki pehle daahni aastin mein 
haath dalo phir baai aastin mein haath 
dalo, juta pahenna hai to pehle daaya 
juta pehno aur phir baaya juta pehno, 
baalo mein kanghi karni hai to pehle 
daayi taraf kanghi karo aur phir baayi 
taraf karo, aankho mein surma dalna 
hai pehle daahni aankh mein surma 
dalo phir baayi aankh mein surma 
dalo, is tarah aap ne har chiz mein daayi 
taraf se shuru karne ka hukam farmaya. 


Bazahir ye mamooli sunnate hain, 
lekin agar insaan is sunnato par amal 
karle to har amal par Allah Taala ki 
taraf se mein shafaqat mahboobiyat ka 
parvana mil raha hai, aur is par ajr o 
sawab mil raha hai, agar insaan mahaz 
gaflato aur laparvahi se in sunnato ko 
chhod’de, aur in par amal na kare to 
isse zyada na qadri aur kya ho sakti 
hai, Is liye har kaam insaan pabandi se 

dayi taraf se shuru kare, yahan tak ki 
buzrugo ne farmaya hai, ki dekhiye! ki 
ye do sunnatein hain, ek ye ki jab 
aadmi masjid se bahar nikle to pehle 
baaya ‘pair’ nikale aur phir daya ‘pair’ 
nikale aur doosri sunnat ye hai ki jab 
juta pehne to pehle daae ‘pair’ mein 
dale phir baye pair mein dale. to in 
dono sunnato ko is tarah jama kare ki 
masjid se pehle baaya ‘pair’ nikal kar 
jute ke upar rakh le, aur phir daaya 
‘pair’ nikal kar juta pehne is tarah dono 
sunnato par amal ho jaega. 


Sahabae kiram (RD) ke yahan iska 
imtiyaz (farq) nahi tha ki kaun si 
sunnat chhoti hai aur kaunsi sunnat 
badi hai, balki unke nazdik har sunnat 
azeem thi, is liye wo tamam sunnato 
par amal karne ka ehtimam karte the, 
haqikat ye hai ki zara sa ehtimam 
karne se insaan ke amal name mein 
nekiyon ka zakhira jama hota chala 
jata hai, is liye sunnato par amal karne 
ka ehtimam karna chahiye. 


Hazrat Qari Mohammad Tayyab (RH) 
farmaya karte the ki nayi pashchimi 
tehzeeb mein pehli tehzeeb ke muqable 
main har chiz ulti hai aur phir mazaq 

mein farmate ki pehle ‘chirag’ tale 
andhera hota tha, aur ab bulb ke upar 
andhera hota hai, is pashchimi tehzeeb 
ne hamari qadro ko ba-qayda ahetmam 
karke badla hai, chunanche aaj kal ki 
tehzeeb ye hai ki khana khate waqt 
kanta aur chhuri daae haath mein 
pakdi jae, aur baae haath se Khaya jaye. 


Aaj se kai saal pehle mein-hawai jahaz 
mein safar kar raha tha meri saath vali 
seat par ek aur sahib bethe hue the, 
safar ke dauran unseezara betakallufi 
bhi ho gayi thi. 

Jab khana aya to unsahib ne mamool 
ke mutabik daae haath se churi li aur 
baae haath se khana shuru kar diya, 
mein ne unse kaha ki hamne har chiz 
mein angrez ki pervi shuru kar rakhi 
hai, aur Nabie Karim® ki sunnat ye thi 
ke aap daae haath se khate the is liye 
agar aap daae haath se kha le to aap ka 
ye amal sawab e jaariya ban jayega, wo 
jawab mein kehne lage ki asal mein 
hamari gaum isi vajah se pichhe reh 
gai hai, ki wo in chhoti chhoti chizo ke 
piche pade hue hai, in molviyo ne in 
chizo ke andar hamari qaum ko fasa 
diya aur taraqqi ka rasta rok diya, aur jo 
bade bade kaam the un mein hum piche 

reh gae. 


Mein ne unse arz kiya ki ‘masha allah’ 
aap to lambi muddat se is taraqqi 
yaafta tariqe se kha rahe hai, is taraqqi 
yaafta tarige se apko kitni taraqqi hasil 
hui, aur aap kitne aage badh gae aur 
kitne logo par apko bartari hasil ho gai, 
is par wo khamosh ho gae; phir mein 
ne unko samjaya ki musalmano ki 
taraqqi aur sar bulandi to Nabie 
Karim ke tariqo par amal karne mein 
hai, aur doosre tariqo-par amal karne 
mein nahi, agar musalman doosre 
tariqo ko ikhtiyar karega to wo sar 
buland nahi ho sakta, un sahib ne kaha 
aapne ajeeb baat kahi ki taraqqi 
sunnato par amal karne mein hai, aur 
doosre tarigo par amal karne mein hai 
ye saari magribi qaum kitni taraqqi kar 
rahi hai, halan ki wo qaum ulte haath 
se khati hai, saare kam sunnat aur 
shariyat ke khilaf karti hai, gunaaho ke 
andar buri tarah mubtala hai, buraio 
aur gunaaho ke kaam karti hai, aur 
sharaabe piti hai aur juwa khelti hai, 
iske bavajood ye qaum taraqqi kar rahi 
hai, aur puri duniya par chhayi huyi 
hai, lihaza aap jo kehte hai ki sunnato 

par amal karne se taraqqi hoti hai lekin 
hame to nazar aa raha hai ki sunnato 
ke khilaf aur shariyat ke khilaf kaam 
karne se duniya mein taraqqi ho rahi hai. 


Mein ne unse kaha ki aap ne ye jo 
farmaya ki magribi qaume sunnato ke 
chhodne ke bavajood taraqqi kar rahi 
hai, lihaza hum bhi isi tarah taraqqi 
kar sakte hai is par mein-ne unko ek 
qissa sunaya wo ye ke ek gav (village) 
mein ek shakhs khajur ke ‘ped’ par 
chadh gaya ki kisi tarah chadh to gaya 
lekin ‘ped’ se utra nahi ja raha tha. ab 
usne upar se gav valo ko awaz di ki 
mujhe utaro Ab log jama ho gae, aur 
aapas mein mashvara kiya ke kis tarah 
se isko ‘ped’ se utare kisi ki samajh 
mein koi tariqa nahi aa raha tha, us 
Zamane mein gav ke andar ek ‘bujh 
bujakkad’ hota tha jo sab se zyada aqal 
mand samjha jata tha, Gav vale uske 
paas pohche aur usko ja Kar sara qissa 
Sunaya, ki is tarah ek admi ‘ped’ par 
chadh gaya hai usko kis tarah utare us 
‘pujh bujakkad’ ne kaha ye to koi 
muskil nahi, aisa karo ki ek rassa lao, 
aur jab rassa laya gaya to usne kaha ki 
ab rassa us Shakhs ki taraf fenko aur us 

shakhs se kaho ki tum is rasse ko apni 
kamar se majbooti se bandhlo, usne jab 
rassa bandh liya to ab logo se kaha ki 
tum is rasse ko zor se khicho jab logo 
ne rassa khicha to wo shakhs ‘ped’ se 
niche gira aur mar gaya, logo ne us 
‘pujh bujakkad’ se kaha ki ye aapne 
kesi tarkib batayi ye to mar‘gaya, usne 
jawab diya ki maloom nahitQ mar gaya, 
shayad iski maut hi aa gayi thi is liye 
mar gaya, varna mein Ne is tarige se 
beshumar logo ko ‘kuve’ se nikala aur 
wo Sahi saalim nikal aae. 

Is ‘bujh bujakkad’ ne khajur ke ‘ped’ 
par chadhe shakhs ko kuve ke andar 
gire hue shakhs par andaza kiya, yehi 
andaza yahan bhi kiya jaraha hai, aur 
ye kaha jaraha hai, ki gair muslim 
qaumein gunaho aur buraio aur 
nafarmani ke zariye taraqqi kar rahi 
hai, is tarah hum bhi nafarmaniyo ke 
saath taraqqi kar jayege, ye andaza 
durust nahi yad rakhe! jis qaum ka 
naam musalman hai jo kalima tayyiba 
par imaan layi hai wo agarche ‘sar’ se 
le kar ‘pav’ tak in qaumo ka tariga apna 
le, aur apna sab kuchh badal de, tab bhi 
saari zindagi kabhi taraqqi nahi kar 

sakti, haa! agar wo taraqqi karna 
chahti hai to ek martaba khuda ki 
panah islam ke chole ko apne jism se 
utar de aur ye keh de ki hum musalman 
nahi hai phir inke tarigo ko ikhtiyar 
kar le to Allah Taala unhe bhi duniya 
mein taraqqi de denge, lekin musalman 
ke liye wo zaabta aur qanoon nahi hai, 
jo kafiro ke liye hai musalman ke liye 
duniya mein bhi agar koitaraqqi karne 
ka raasta hai, to sirf Nabie Karim® ki 
pairvi hai iske alava*musalmano ki 
taraqqi ka koi raasta nahi hai. 


Baat darasal ye haivki hamare dil va 
dimag mein ye baat beth gai hai ki 
magribi qaumein jojo kaam kar rahi 
hai, wo pairvi ke kaabil hai aur Nabie 
Karim ki sunnat khuda ki panah ek 
mamooli si chiz hai aur pervi ke qaabil 
nahi hai, balki taraqqi ki raah mein 
rukavat hai halaki sochne ki baat hai ki 
agar tumne daae haath se khana kha 
liya to tumhari taraqqi mein kaunsi 
rukavat aa jayegi, lekin hamare dil va 
dimag par gulami musallat hai Nabie 
Karim™ ke naqshe kadam per nahi 
chalege. 


Albatta ye baat zaroori hai ki sunnat 

sirf inhi chizo ka naam nahi ki aadmi 
daae haath se khana kha le aur daa’i 
taraf se kapda pahen le, balki zindagi 
ke har shobe se sunnato ka tallug hai in 
sunnato mein huzoor ke akhlaq bhi 
dakhil hai aap logo ke saath kis tarah 
mamla farmate the, kis tarah khushi 
aur musarrat ke saath mulakat karte 
the, kis tarah logo ki taklifo par sabar 
farmate the, ye sab baatein bhi in 
sunnato ka hissa hai lekin koi sunnat 
aisi nahi hain, jis ko chhota samajh kar 
uski tauheen ki jaye, dekhiye! farz kare 
ki agar kisi shakhs ko kisi sunnat par 
amal ki taufiq nahi-ho rahi hai to kam 
se kam us shakhs ko behtar samjhe 
jisko us sunnat par amal karne ki 
taufigq ho rahi hai, lekin us sunnat ka 
Mazag udana usko hagir samajna, usko 
bura garar dena, us par aawaze kasna, 
in kammo se us shakhs par kufr ka 
andesha hai, is liye mamooli se 
mamooli sunnat ke baare mein bhi 
kabhi zillat va hagarat ka kalima zuban 
se nahi nikalna chahiye. Allah taala har 
musalman ko mahfuz rakhe Aameen. 

